open-index/open-wikipedia-markdown huggingface dataset:
পিয়াস করিম

**অধ্যাপক মঞ্জুর করিম পিয়াস** ( ১৯৫৮ - ১৩ অক্টোবর ২০১৪) যিনি **পিয়াস করিম** নামে বেশি পরিচিত ছিলেন একজন রাজনৈতিক অর্থনীতি, রাজনৈতিক সমাজবিজ্ঞান, জাতীয়তাবাদ এবং সামাজিক তত্ত্বের **বৈশিষ্টতার** গবেষক এবং রাজনৈতিক ভাষ্যকার। স্বাধীনতার পর, তিনি ঢাকা বিশ্ববিদ্যালয় থেকে তার স্নাতক সম্পন্ন করেন এবং মার্কিন যুক্তরাষ্ট্র থেকে উচ্চ শিক্ষা গ্রহণ করেন। শিক্ষক হিসাবে তার দীর্ঘ কর্মজীবনে তিনি নেব্রাস্কা-লিঙ্কন বিশ্ববিদ্যালয় , কালভার-স্টকটন কলেজ এবং ব্র্যাক বিশ্ববিদ্যালয়ে শিক্ষকতা করেন। করিম জাতীয়তাবাদ ও সমাজবিজ্ঞান সম্পর্কিত বিভিন্ন বই এবং জার্নাল রচনা করেছিলেন।

## প্রারম্ভিক ও শিক্ষাজীবন
**পিয়াস** ১৯৫৮ সালে বাংলাদেশের কুমিল্লা জেলার হোমনা উপজেলার রামপুর গ্রামের জন্মগ্রহণ করেন। তার বাবা এম এ করিম আওয়ামী লীগের কুমিল্লা ইউনিটের প্রতিষ্ঠাতা কমিটির সদস্য ছিলেন এবং দীর্ঘদিন ধরে আওয়ামী লীগ জেলা ইউনিটের কোষাধ্যক্ষ হিসেবে দায়িত্ব পালন করেন।  পিয়াস করিম কুমিল্লা আধুনিক স্কুল থেকে প্রাথমিক এবং  কুমিল্লা জিলা স্কুল থেকে মাধ্যমিক শিক্ষা লাভ করেন। তিনি ঢাকা আদমজী ক্যান্টনমেন্ট কলেজ থেকে উচ্চ মাধ্যমিক শিক্ষা সম্পন্ন করেন। 

স্বাধীনতা পরবর্তী সময়ে পিয়াস  ঢাকা বিশ্ববিদ্যালয় থেকে স্নাতক ডিগ্রি অর্জন করেন। তিনি মার্কিন যুক্তরাষ্ট্রে যাওয়ার পর কানসাস স্টেট ইউনিভার্সিটির সমাজবিজ্ঞানে স্নাতকোত্তর  এবং পিএইচডি ডিগ্রি অর্জন করেন।   ১৯৭১ সালে মুক্তিযুদ্ধের সময় বাংলাদেশের স্বাধীনতা আন্দোলনের পক্ষে লিফলেট বিতরণের জন্য পাকিস্তান সেনাবাহিনী তাকে গ্রেফতার করে।  

## কর্মজীবন
পিয়াস মাস্টার্স এবং পিএইচডি সম্পন্ন করার পর, ১৭ বছর ধরে দুই আমেরিকান বিশ্ববিদ্যালয়ের অনুষদ সদস্য হিসাবে দায়িত্ব পালন করেন।  তিনি স্নাতক সদস্য হিসাবে নেব্রাস্কা-লিঙ্কন বিশ্ববিদ্যালয়ে যোগদান করেন এবং বিশ্ববিদ্যালয়ের অধ্যাপক পদে উন্নীত হন। পরে, তিনি কয়েক বছর ধরে মিশরের কালভার-স্টকটন কলেজের অধ্যাপক হিসেবে কাজ করেন। ২০০৭ সালে তিনি বাংলাদেশে ফিরে এসে ব্র্যাক বিশ্ববিদ্যালয়ের অর্থনীতি ও সামাজিক বিজ্ঞান বিভাগের অধ্যাপক পদে যোগ দেন। বাংলাদেশে, তিনি জাতীয়তাবাদী রাজনীতি, নাগরিক সমাজ ও গণমাধ্যমের ভূমিকা সম্পর্কিত বিভিন্ন নিবন্ধ লিখেছেন। 

## ব্যক্তিগত জীবন এবং মৃত্যু
পিয়াস করিম ঢাকা বিশ্ববিদ্যালয়ের আন্তর্জাতিক সম্পর্ক বিভাগের অধ্যাপক ড. আমেনা মহসিনের সাথে  বিবাহ বন্ধনে আবদ্ধ হন।  তার একমাত্র ছেলে ঢাকাতেই বসবাস করে।  তিনি ১৩ অক্টোবর ২০১৪ তারিখে ৫৬ বছর বয়সে হৃদরোগে আক্রান্ত হয়ে ঢাকা স্কয়ার হাসপাতালে মারা যান।  নোবেল বিজয়ী এবং বিশিষ্ট অর্থনীতিবিদ ড. মুহাম্মদ ইউনূস তার হঠাৎ মৃত্যুকে "নির্ভীক" নীতিগত বুদ্ধিজীবী হারালাম" বলে মন্তব্য করেন। 

## তথ্যসূত্র

বিষয়শ্রেণী:২০১৪-এ মৃত্যু
বিষয়শ্রেণী:১৯৫৮-এ জন্ম
বিষয়শ্রেণী:বাংলাদেশী গবেষক
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:ক্যানসাস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বুদ্ধিজীবী
বিষয়শ্রেণী:কুমিল্লা জিলা স্কুলের প্রাক্তন শিক্ষার্থী
বিষয়শ্রেণী:কুমিল্লা জেলার ব্যক্তি
বিষয়শ্রেণী:বাংলাদেশী শিক্ষায়তনিক
বিষয়শ্রেণী:ব্র্যাক বিশ্ববিদ্যালয়ের শিক্ষক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
আর্মড পুলিশ ব্যাটালিয়ন

**আর্মড পুলিশ ব্যাটালিয়ন** বাংলাদেশ পুলিশের বিশেষায়িত একটি দল। এটির সদর দপ্তর ঢাকায়। ১৯৭৬ সালে ৯ ব্যাটালিয়নের একটি রিজার্ভ বাহিনী গঠন করে আর্মড পুলিশ ব্যাটালিয়ন নাম দেয়া হয়। এই ব্যাটালিয়নের প্রধান একজন অতিরিক্ত আইজিপি।

## বিবরণ
বর্তমানে মোট ২০ টি ব্যাটালিয়ন রয়েছে আর্মড পুলিশ ব্যাটালিয়নের। নদীপথ বা দুর্গম পার্বত্য অঞ্চলসহ সব জায়গাতেই পুলিশের এই ব্যাটালিয়নগুলো কাজ করছে। বিশেষ নিরাপত্তা এবং সুরক্ষা ব্যাটালিয়নের দুটি ব্যাটেলিয়ন রয়েছে। ২০১০ সালের জুন থেকে ঢাকার হজরত শাহজালাল আন্তর্জাতিক বিমানবন্দরের নিরাপত্তার সার্বিক দায়িত্ব নেবার পর থেকে সেখানকার অপরাধ নিয়ন্ত্রণ এবং যাত্রী হয়রানি রোধে বিশেষ ভূমিকা রাখেছে। ২১ জুন ২০১১ সালে আর্মড পুলিশ ব্যাটালিয়ন প্রথম নারী ইউনিট চালু করে। ১ জুলাই ২০১৬ সালে গুলশানে জঙ্গি আক্রমণের পর বাংলাদেশের শহর এলাকায় কমান্ডো ইউনিট গঠন করার জন্য সরকারের পরিকল্পনার অংশ হিসাবে ভারতের জাতীয় নিরাপত্তা গার্ড সেন্টারে প্রশিক্ষণ নেন দলটির কর্মকর্তারা।

## তথ্যসূত্র

বিষয়শ্রেণী:বাংলাদেশের আইন প্রয়োগকারী সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৭৫-এ বাংলাদেশে প্রতিষ্ঠিত
বিষয়শ্রেণী:বাংলাদেশের পুলিশ ইউনিট
বিজয় কুমার সিং

**বিজয় কুমার সিং** ভারতীয় সেনাবাহিনীর একজন জেনারেল ছিলেন। তিনি ভারতের ২৪তম সেনাপ্রধান ছিলেন। তিনি ছিলেন প্রথম সেনা কমান্ডো যিনি সেনাপ্রধানের পদ ছুঁতে পেরেছিলেন, ভারতের সরকারকে প্রশ্নবিদ্ধ করা এবং বিচারের কাঠগড়ায় দাঁড় করানো বিজয়ই ছিলেন প্রথম কর্মরত সেনা সদস্য।
## পূর্ব জীবন এবং শিক্ষা
বিজয় পুনের একটি সামরিক হাসপাতালে ১৯৫১ সালে জন্মগ্রহণ করেন, তার গ্রামের বাড়ি হরিয়ানা প্রদেশের ভিওয়ানি জেলাতে। তার বাবা সেনাবাহিনীরই কর্নেল ছিলেন এবং দাদা ছিলেন ঊর্ধ্বতন জেসিও। বিজয় রাজস্থান প্রদেশের পিলানি এর 'বিরলা পাবলিক স্কুল'এ পড়েন।
## সামরিক জীবন
১৯৭০ সালের ১৪ই জুন বিজয় রাজপুত রেজিমেন্টের ২য় ব্যাটেলিয়নে কমিশন পান। পরবর্তী জীবনে বিজয় এই ইউনিটের অধিনায়ক হতে পেরেছিলেন।

তামিলনাড়ুর ওয়েলিংটন সেনানিবাস থেকে স্টাফ কোর্স, যুক্তরাষ্ট্র সেনাবাহিনীর পদাতিক বিদ্যালয় থেকে পদাতিক কর্মকর্তা বিষয়ক কোর্স, রেঞ্জার্স কোর্স এবং যুক্তরাষ্ট্র সেনাবাহিনী ওয়ার কলেজ থেকে ডিগ্রী নিয়েছিলেন বিজয়।

বিজয় কাউন্টার ইনসার্জেন্সী অপারেশন্স এবং পাহাড় সামরিক অভিযানে অনেক দক্ষ ছিলেন। ভারত-পাকিস্তান যুদ্ধ ১৯৭১ চলাকালীন তিনি লেফটেন্যান্ট ছিলেন। তার জীবনে বিভিন্ন গুরুত্বপূর্ণ সামরিক দায়িত্ব ছিলো, যেমনঃ 
*সেনাবাহিনী সদর দপ্তরে মিলিটারি অপারেশন্স পরিদপ্তরে নিয়োগপ্রাপ্তি।
*একটি কোরের ব্রিগেডিয়ার জেনারেল স্টাফ হিসেবে দায়িত্ব পালন, এই দায়িত্ব পালনকালে 'অপারেশন পরাক্রম' চলছিলো, ২০০১ সালে ভারতের পার্লামেন্টে পাকিস্তানের মুসলিমদের হামলার জবাবে ভারতীয় সেনাদেরকে পাকিস্তান সীমান্তে মোতায়েন করা হয়েছিলো।
*দুটি কোরের কমান্ডার ছিলেন জেনারেল বিজয়, ২ কোর এবং ১১ কোর।
*ভুটানে সামরিক প্রশিক্ষক হিসেবে কাজ করেছেন তিনি।

কাউন্টার ইনসার্জেন্সী অপারেশনে দক্ষতার জন্য তাকে 'অতি বিশিষ্ট সেবা পদক' দেয়া হয়েছিলো।

২০১০ সালের ৩১শে মার্চ বিজয় ভারতীয় সেনাবাহিনীর সর্বোচ্চ নিয়োগ সেনাপ্রধান এ আসীন হন, প্রথম সেনা কমান্ডো হিসেবে ভারতীয় সেনাবাহিনীর প্রথম প্রধান হিসেবে বিজয় স্মরণীয় থাকবেন।

## তথ্যসূত্র

বিষয়শ্রেণী:ভারতীয় জেনারেল
বিষয়শ্রেণী:১৯৫১-এ জন্ম
বিষয়শ্রেণী:পরম বিশিষ্ট সেবা পদক প্রাপক
বিষয়শ্রেণী:জীবিত ব্যক্তি
বিষয়শ্রেণী:সেনাবাহিনী প্রধান (ভারত)
বিষয়শ্রেণী:ষোড়শ লোকসভার সদস্য
বিষয়শ্রেণী:উত্তরপ্রদেশের লোকসভা সদস্য
বিষয়শ্রেণী:২১শ শতাব্দীর ভারতীয় অ-কল্পকাহিনী লেখক
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:নরেন্দ্র মোদীর মন্ত্রিসভা
বিষয়শ্রেণী:জাতীয় ক্যাডেট কর্পোরেশন (ভারত) এর সদস্য
বিষয়শ্রেণী:ভারতীয় হিন্দু
বিষয়শ্রেণী:২০১৯-এ ভারতের সাধারণ নির্বাচনে জাতীয় গণতান্ত্রিক জোটের প্রার্থী
বিষয়শ্রেণী:সপ্তদশ লোকসভার সদস্য
বিষয়শ্রেণী:অতি বিশিষ্ট সেবা পদক প্রাপক
বিষয়শ্রেণী:মার্কিন যুক্তরাষ্ট্র আর্মি ওয়ার কলেজের প্রাক্তন শিক্ষার্থী
বিষয়শ্রেণী:মিজোরামের রাজ্যপাল
মোমবাতি গাছ

**মোমবাতি গাছ** (বৈজ্ঞানিক নাম: *Parmentiera cereifera*) ***বিগ্নোনিয়াসি*** পরিবারের একটি প্রজাতি। ***ক্যান্ডল ট্রি*** প্রচলিত নাম। কেউ কেউ তাকে ***ক্যান্ডল স্টিক*** ট্রি বলেও ডাকে। ফল গুলো অনেকটা মোমবাতির মত লম্বা বলে এর এরুপ নামকরণ।  এটা দক্ষিণ আমেরিকার একটি বৃক্ষ। কিন্তু এটি উদ্ভিদ উদ্যান গুলিতে ও সাধারণত চাষ করা হয়।

## বিবরণ
এই গাছ ৬ মিটার পর্যন্ত  লম্বা হয়। ফলটি ৬০ সেন্টিমিটার দীর্ঘ হয়। মোমবাতির সঙ্গে ক্যান্ডল গাছের কোনো সম্পর্ক নেই। ফুল দেখতেও মোমবাতি আকৃতির নয়। তবে এর সবুজাভ হলুদরঙা আপেল ঘ্রাণের নলাকার মাংসল ফল দেখতে অনেকটা মোমবাতির মতো। সম্ভবত সে কারণেই গাছটির নাম মোমবাতি গাছ।

মোমবাতি গাছের ফুল ফোটার অবস্থা খুব মজার। ফুল সরাসরি গাছের বাকল থেকে বের হয়। ক্যান্ডল ট্রির আরেক আকর্ষণ গাছের পাতা। উজ্জ্বল সবুজ তিন পাতার দুটি জোড়ায় জোড়ায় থাকে, অন্যটি দুই পাতার মধ্যিখানে, যার সৌন্দর্য বৃক্ষপ্রেমীদের সহজে আকর্ষণ করে। ক্যালাবাশ ট্রির আত্মীয়। 

## চিত্রশালা

চিত্র:Parmentiera compose.jpg
চিত্র:Parmentiera cereifera (5433400756).jpg
চিত্র:Parmentiera cereifera (30244214611).jpg
চিত্র:Candle tree (Parmentiera cereifera).JPG
চিত্র:Candle Tree - മെഴുകുതിരി മരം 02.JPG


## আরও দেখুন
* কামরাঙা শিম
* আলফানসো আম
* সুরমা ফজলি

## তথ্যসূত্র

## বহিঃসংযোগ
***[http://delta-intkey.com/angio/www/bignonia.htm বিগ্নোনিয়াসি] *** in L. Watson and M. J. Dallwitz (1992 onwards), 

বিষয়শ্রেণী:আইইউসিএন লাল তালিকার বিপন্ন প্রজাতি
বিষয়শ্রেণী:উদ্ভিদ
বিষয়শ্রেণী:ফল
বিষয়শ্রেণী:বিগ্নোনিয়াসি
আলপনা হাবিব

**আলপনা হাবিব** হলেন একজন বাংলাদেশি রন্ধন বিশেষজ্ঞ ও রান্নার বই রচয়িতা।

## জীবনী
আলপনা হাবিব ১৯৬৬ সালের ২৬ সেপ্টেম্বর যুক্তরাজ্যের বার্মিংহামে জন্মগ্রহণ করেন। তিনি বেড়ে উঠেছেন ঢাকায়। তিনি ঢাকার হলিক্রস উচ্চ বালিকা বিদ্যালয় ও হলিক্রস কলেজ থেকে পড়াশোনা শেষ করার পর ঢাকা বিশ্ববিদ্যালয় থেকে মনোবিজ্ঞানে স্নাতক ও স্নাতকোত্তর ডিগ্রি লাভ করেন।

রন্ধনশিল্পী হলেও তিনি থাই এয়ারওয়েজ ও সিঙ্গাপুর এয়ারলাইনসে চাকরি করেছেন। তার রান্নার হাতেখড়ি হয় ষষ্ঠ শ্রেণীতে থাকতে। তিনি রান্নার বিদ্যালয়ে রান্না শিক্ষা দিয়েছেন। দেশ টিভি, এনটিভি, এটিএন বাংলা এবং দীপ্ত টিভিতে তার রান্নার অনুষ্ঠান সম্প্রচারিত হয়েছে। ২০১২ সালে তিনি নিজস্ব ইউটিউব চ্যানেল খোলেন। তার আপলোড করা ভিডিওগুলো ২ কোটি বারেরও বেশি সংখ্যক বার দেখা হয়েছে। এছাড়া, তিনি দুরন্ত টিভিতে 'তীর লিটল শেফ' নামের অনুষ্ঠানে বিচারক হিসেবে দায়িত্ব পালন করেছেন।

২০১৭ সালে তিনি উইমেন ইন লিডারশিপ ও ব্র্যান্ড ফোরাম কর্তৃক ‘ইনস্পায়ারিং উইমেন ইন কুলিনারি আর্ট’ নির্বাচিত হন। ২০১৮ সালের ১৩ মে তার রচিত দ্বিভাষিক বই *আলপনার রান্না* (ইংরেজি:*Alpana's Cooking*) প্রকাশিত হয়। বইটি সম্পাদনা ও ভাষান্তর করেছিলেন আশফাক স্বপন। বইটির জন্য তিনি ২০১৯ সালে গোরমন্ড ওয়ার্ল্ড কুক বুক অ্যাওয়ার্ডস লাভ করেন।

তিনি সৈয়দ আহসান হাবিবের সাথে বিবাহবন্ধনে আবদ্ধ হয়েছেন। সৈয়দ আহসান হাবিব একজন তড়িৎ প্রকৌশলী। তাদের অরিত্রি ও আদৃত নামের দুইটি সন্তান আছে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী রন্ধনশিল্পী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা জেলার ব্যক্তি
বিষয়শ্রেণী:বাংলাদেশী রান্নার বইয়ের লেখক
বিষয়শ্রেণী:১৯৬৬-এ জন্ম
বিষয়শ্রেণী:রান্নার বইয়ের লেখক
বিষয়শ্রেণী:ঢাকার ব্যক্তি
বিষয়শ্রেণী:খাদ্য বিষয়ক লেখিকা
বিষয়শ্রেণী:ঢাকার লেখক
বিষয়শ্রেণী:হলি ক্রস কলেজ, ঢাকার প্রাক্তন শিক্ষার্থী
ক্লাস্টার বিশ্লেষণ

থাম্ব|একটি কৃত্রিম ডেটাসেট ("মাউস", একটি সুপরিচিত কমিক চিত্রের অনুরূপ) এ সঞ্চালিত ক্লাস্টার বিশ্লেষণ
ক্লাস্টার এমন বস্তুর একটি সেট গোষ্ঠীভুক্ত করার কাজ যা এই গোষ্ঠীতে (ক্লাস্টার বলা হয়) বস্তুগুলি অন্য গোষ্ঠীগুলির (ক্লাস্টার্স) তুলনায় একে অপরের সাথে আরও অনুরূপ। এটি অনুসন্ধানকারী ডেটা মাইনিংয়ের একটি প্রধান কাজ এবং পরিসংখ্যানগত ডেটা বিশ্লেষণের জন্য একটি সাধারণ কৌশল, যা অনেক ক্ষেত্রে ব্যবহৃত হয় যেমন মেশিন লার্নিং, প্যাটার্ন স্বীকৃতি, চিত্র বিশ্লেষণ, তথ্য পুনরুদ্ধার, বায়োইনফরম্যাটিক্স, ডেটা কম্প্রেশন এবং কম্পিউটার গ্রাফিক্স।

ক্লাস্টার বিশ্লেষণ নিজেই একটি নির্দিষ্ট আলগোরিদিম নয়, কিন্তু সাধারণ কাজ সমাধান করা হবে। এটি বিভিন্ন অ্যালগরিদমগুলি দ্বারা অর্জন করা যেতে পারে যা একটি ক্লাস্টার গঠন করে এবং দক্ষতার সাথে কীভাবে তাদের খুঁজে বের করতে হয় তা বোঝার ক্ষেত্রে উল্লেখযোগ্যভাবে ভিন্ন। ক্লাস্টারগুলির জনপ্রিয় ধারণার মধ্যে ক্লাস্টার সদস্য, ডেটা স্পেসের ঘন এলাকায়, অন্তর বা নির্দিষ্ট পরিসংখ্যানগত বিতরণগুলির মধ্যে ছোট দূরত্ব সহ গোষ্ঠী অন্তর্ভুক্ত। ক্লাস্টারিং তাই একটি মাল্টি-উদ্দেশ্য অপ্টিমাইজেশান সমস্যা হিসাবে প্রণয়ন করা যেতে পারে। যথাযথ ক্লাস্টারিং অ্যালগরিদম এবং প্যারামিটার সেটিংস (ব্যবহারের জন্য দূরত্ব ফাংশন যেমন একটি ঘনত্ব থ্রেশহোল্ড বা প্রত্যাশিত ক্লাস্টারের প্যারামিটার সহ) পৃথক ডেটা সেট এবং ফলাফলগুলির উদ্দেশ্যে ব্যবহারে নির্ভর করে। ক্লাস্টার বিশ্লেষণ যেমন একটি স্বয়ংক্রিয় কাজ নয়, কিন্তু জ্ঞান আবিষ্কার বা ইন্টারেক্টিভ মাল্টি-উদ্দেশ্য অপটিমাইজেশনের একটি পুনরাবৃত্তিমূলক প্রক্রিয়া যা বিচার এবং ব্যর্থতার সাথে জড়িত। ফলাফলটি পূর্বনির্ধারিত বৈশিষ্ট্য অর্জন না হওয়া পর্যন্ত এটি ডেটা প্রপ্রোকাসিং এবং মডেল প্যারামিটারগুলিকে সংশোধন করতে প্রায়শই প্রয়োজনীয়।

ক্লাস্টার শব্দটি ছাড়াও, স্বয়ংক্রিয় শ্রেণীকরণ, সংখ্যাসূচক শ্রেণিবিন্যাস, বট্রিওলজি (গ্রিক βότρυς "দ্রাক্ষারস" থেকে), টাইপোলজিকাল বিশ্লেষণ এবং সম্প্রদায় সনাক্তকরণ সহ একই অর্থ সহ অনেকগুলি পদ রয়েছে। সূক্ষ্ম পার্থক্যগুলি প্রায়ই ফলাফলগুলির ব্যবহারে হয়: ডেটা মাইনিংয়ের সময়, ফলাফলযুক্ত গোষ্ঠী আগ্রহের �%A

বিষয়শ্রেণী:উপাত্ত খনন
দ্য টাইমস গ্রুপ

**বেনেট কোলেম্যান অ্যান্ড কোম্পানি লিমিটেড** সাধারণত **দ্য টাইমস গ্রুপ** হিসেবে পরিচিত, *ফিনানশিয়াল টাইম*সহ ২০১৫ সালের মার্চ পর্যন্ত ভারতের সবচেয়ে বড় মিডিয়া গ্রুপ । ২০১৪ সালের মে মাসে ভারতের *[[দ্য অডিট ব্যুরো অব সার্কুলেশন (ভারত)|দ্য অডিট ব্যুরো অব সার্কুলেশন]]* প্রতিবেদন করে যে ইংরেজি ভাষায় প্রকাশিত বিশ্বের সবচেয়ে বেশি বিক্রি হয়ে থাকে *[[দ্য টাইমস অব ইন্ডিয়া]]*, যার গড় বিক্রয় ৩,৩২১,৭০২ কপি। *দ্য টাইমস গ্রুপ* এর ১১,০০০-এর উপরে কর্মী রয়েছে এবং নীট আয় $১.৫ বিলিয়ন অতিক্রম করেছে।

## টেলিভিশন চ্যানেল
এই গ্রুপের অধীনস্থ টেলিভিশন চ্যানেল সমূহ 

*মুভিজ নাউ
* এমএনএক্স
*এমএন প্লাস
*রোমেডি নাউ
* জুম
*টাইমস নাউ
* টাইমস নাউ ওয়ার্ল্ড
*মিরর নাউ
*ইটি নাউ

## তথ্যসূত্র

## আরও পড়ুন
* 
* 

## বহিঃসংযোগ
* দ্য টাইমস গ্রুপ প্রাতিষ্ঠানিক ওয়েবসাইট
**  
* 


বিষয়শ্রেণী:ভারতের রেডিও সম্প্রচার কোম্পানি
বিষয়শ্রেণী:ভারতের সংবাদপত্র কোম্পানি
বিষয়শ্রেণী:১৮৩৮-এ ভারতে প্রতিষ্ঠিত
বিষয়শ্রেণী:ভারতীয় মার্কা
বিষয়শ্রেণী:ভারতের টেলিভিশন নেটওয়ার্ক
বিষয়শ্রেণী:ওপেনকর্পোরেটসের জোট
বিষয়শ্রেণী:১৮৩৮-এ ব্রিটিশ ভারতে প্রতিষ্ঠিত
বিষয়শ্রেণী:দ্য টাইমস গ্রুপের কোম্পানি
বিষয়শ্রেণী:দিল্লির টেলিভিশন স্টেশন
বিষয়শ্রেণী:টাইমস গ্রুপের প্রকাশনা
বিষয়শ্রেণী:মুম্বই ভিত্তিক কোম্পানি
বিষয়শ্রেণী:ভারতের বিনোদনমূলক প্রতিষ্ঠান
বিষয়শ্রেণী:মুম্বই ভিত্তিক চলচ্চিত্র প্রযোজনা কোম্পানি
বিষয়শ্রেণী:ভারতের টেলিভিশন সম্প্রচার কোম্পানি
বিষয়শ্রেণী:ভারতের টেলিভিশন প্রযোজনা কোম্পানি
বিষয়শ্রেণী:মুম্বইয়ের টেলিভিশন স্টেশন
বিষয়শ্রেণী:মুম্বই ভিত্তিক মিডিয়া কোম্পানি
যোসেফ ম্যাকমাস্টার

**যোসেফ এমিলি প্যাট্রিক ম্যাকমাস্টার** (; জন্ম: ১৬ মার্চ, ১৮৬১ - মৃত্যু: ৭ জুন, ১৯২৯) কাউন্টি ডাউনের গিলফোর্ড এলাকায় জন্মগ্রহণকারী আইরিশ বংশোদ্ভূত প্রথিতযশা ইংরেজ আন্তর্জাতিক ক্রিকেটার ও আম্পায়ার ছিলেন। ইংল্যান্ড ক্রিকেট দলের অন্যতম সদস্য ছিলেন **এমিলি ম্যাকমাস্টার** নামে পরিচিত **যোসেফ ম্যাকমাস্টার**। ১৮৮৯ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন।

## প্রথম-শ্রেণীর ক্রিকেট
১৮৮৮-৮৯ মৌসুমে যোসেফ ম্যাকমাস্টারের প্রথম-শ্রেণীর খেলোয়াড়ী জীবন চলমান ছিল। তার সমগ্র খেলোয়াড়ী জীবন একটিমাত্র টেস্ট ও প্রথম-শ্রেণীর ক্রিকেট নিয়ে গড়া ছিল। ক্রিকেটের ইতিহাসে একটিমাত্র প্রথম-শ্রেণীর ক্রিকেটে খেলায় অংশগ্রহণের ন্যায় অনবদ্য ঘটনায় নিজেকে জড়িয়ে রেখেছেন। এ খেলাটিই পরবর্তীকালে টেস্ট খেলায় মর্যাদা লাভ করেছিল। এভাবেই তার প্রথম-শ্রেণীর খেলোয়াড়ী জীবন মাত্র দুইদিনেই শেষ হয়ে যায়।

হ্যারো স্কুলে অধ্যয়ন করেন তিনি। বেশ কয়েকজন ক্লাব ক্রিকেটারের অন্যতম হিসেবে ১৮৮৮-৮৯ মৌসুমে ইংরেজ দলের সদস্যরূপে দক্ষিণ আফ্রিকা গমন করেছিলেন। অধিকাংশ প্রাদেশিক দলের বিপক্ষে ব্যাটসম্যান হিসেবে অংশ নিয়েছিলেন। তবে, কোনটিই প্রথম-শ্রেণীর মর্যাদাপ্রাপ্ত ছিল না। সাউথ ওয়েস্টার্ন ডিস্ট্রিক্টসের বিপক্ষে ব্যক্তিগত সর্বোচ্চ অপরাজিত ৩৪ রান তুলেন।

## টেস্ট ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন। ২৫ মার্চ, ১৮৮৯ তারিখে কেপটাউনে স্বাগতিক দক্ষিণ আফ্রিকা বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। সর্বাপেক্ষা বাজে টেস্ট খেলোয়াড়ী জীবন অতিবাহিত করেছেন তিনি। তার পরের স্থানেই অবস্থান করছেন রেজিনাল্ড উড।

২৫ মার্চ, ১৮৮৯ তারিখে কেপটাউনে সিরিজের দ্বিতীয় টেস্ট খেলার জন্যে তাকে মনোনীত করা হয়েছিল। ইংল্যান্ড প্রথমে ব্যাটিং করে ২৯২ রান তুলে। নয় নম্বরে ব্যাটিংয়ে নামেন। প্রথম বলেই শূন্য রানে বিদেয় নেন তিনি। দক্ষিণ আফ্রিকার দুই ইনিংস ৪৭ ও ৪৩ রানে গুটিয়ে যায়। ইংরেজ তারকা ক্রিকেটার জনি ব্রিগসের ২৮ রান খরচায় ১৫ উইকেট লাভ খেলার উল্লেখযোগ্য ঘটনা ছিল। খেলাটি মাত্র দুইদিনেই শেষ হয়ে গিয়েছিল।

## অবসর
ক্রিকেট খেলা থেকে অবসর গ্রহণের দুই মৌসুম পর দক্ষিণ আফ্রিকায় তিনটি প্রথম-শ্রেণীর খেলায় আম্পায়ারিত্ব করেন। ৭ জুন, ১৯২৯ তারিখে ৬৮ বছর বয়সে লন্ডনে যোসেফ ম্যাকমাস্টারের দেহাবসান ঘটে।

## তথ্যসূত্র

## আরও দেখুন
* ফিশ মার্কহাম
* ডেভিড আয়রনসাইড
* এক টেস্টের বিস্ময়কারী
* ইংরেজ টেস্ট ক্রিকেটারদের তালিকা
* ১৮৮৮-৮৯ ইংল্যান্ড ক্রিকেট দলের দক্ষিণ আফ্রিকা সফর
* টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা‎

## বহিঃসংযোগ
* 
* 

বিষয়শ্রেণী:১৮৬১-এ জন্ম
বিষয়শ্রেণী:১৯২৯-এ মৃত্যু
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংরেজ ক্রিকেট আম্পায়ার
গুল আহমেদ জুট মিলস লিমিটেড

**গুল আহমেদ জুট মিলস লিমিটেড** বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার অন্যতম প্রধান পাটকল।
## অবস্থান
এই পাটকলটি বাংলাদেশের দক্ষিণ-পূর্বাঞ্চলের চট্টগ্রাম বিভাগের চট্টগ্রাম জেলার সীতাকুণ্ড উপজেলার কুমিরা শিল্পাঞ্চলে অবস্থিত।

## ইতিহাস
এই শিল্প প্রতিষ্ঠানটি ১৯৬৬ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।

## অবকাঠামো
এই বৃহদায়তন শিল্প-কমপ্লেক্সটি ৫১.৪৮ একর জায়গা জুড়ে অবস্থিত।

## কর্মরত শ্রমিক ও ব্যবস্থাপনা
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ১,৭০০ শ্রমিক-কর্মকর্তা কর্মরত আছে।

## উৎপাদন ক্ষমতা
এই মিলে রয়েছে ১৪৪ হেসিয়ান, ১২৮ সেকিং ও ৬৯ সিবিসি লুম এবং গড়ে এর মাসিক উৎপাদন ক্ষমতা ১৬৬ মেট্রিক টন হেসিয়ান, ৪৭২ মেট্রিক টন সেকিং ও ১৬৭ মেট্রিক টন সিবিসি লুম।

## উৎপাদিত পণ্য
* কার্পেট বেকিং কাপড়
* থলে।

## আরও দেখুন
* বাংলাদেশ পাটকল করপোরেশন;
* বাংলাদেশের পাটকলগুলোর তালিকা।

## তথ্যসূত্র

## বহিঃসংযোগ
* গুল আহমেদ জুট মিলস লিমিটেড - বাংলাদেশ পাটকল করপোরেশন'এর তথ্য বাতায়নে।

বিষয়শ্রেণী:১৯৬৬-এ প্রতিষ্ঠিত
বিষয়শ্রেণী:বাংলাদেশের পাটকল
এমএক্স প্লেয়ার

**এমএক্স প্লেয়ার** একটি ভারতীয় 'ওভার দ্য টপ' মাধ্যম এবং একটি বৈশ্বিক অফলাইন ভিডিও প্লেয়ার। এটি নির্মাণকারী প্রতিষ্ঠান *জে২ ইন্টারএ্যাকটিভ* এবং সত্ত্বাধিকারী দ্য টাইমস গ্রুপের ডিজিটাল মিডিয়া বিভাগ টাইমস ইন্টারনেট। শুধু ভারতেই এই প্লেয়ারের ৩৫০+ মিলিয়ন ব্যবহারকারী রয়েছে।

## ব্যবহারকারী ভিত্তি
ভারতে এমএক্স প্লেয়ারের ৩৫০ মিলিয়নেরও উপরে গ্রাহক রয়েছে। এটির বৈশ্বিকভাবে ৫০০ মিলিয়নেরও ব্যবহারকারী রয়েছে।

## তথ্যসূত্র

## বহিঃসংযোগ
* এমএক্স প্লেয়ার প্রাতিষ্ঠানিক ওয়েবসাইট

বিষয়শ্রেণী:ওয়েবসাইট
বিষয়শ্রেণী:ভারতীয় ওয়েবসাইট
বিষয়শ্রেণী:চাহিদা ভিডিও সেবা
বিষয়শ্রেণী:ভারতীয় বিনোদনমূলক ওয়েবসাইট
বিষয়শ্রেণী:দ্য টাইমস গ্রুপের কোম্পানি
বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
বিষয়শ্রেণী:২০১৮-এর অধিগ্রহণ ও একত্রীকরণ
বিষয়শ্রেণী:২০১১-এ মহারাষ্ট্রে প্রতিষ্ঠিত
পুলিশ স্টাফ কলেজ

**পুলিশ স্টাফ কলেজ**  বাংলাদেশ পুলিশের ১ম শ্রেণীর কর্মকর্তাদের সর্বোচ্চ দক্ষতা বৃদ্ধি প্রশিক্ষণ প্রদানের জন্য পুলিশ স্টাফ কলেজ অ্যাক্ট, ২০০২ এর অধীনে ১৬ নভেম্বর ২০০০ সাল মিরপুর ১৪ নম্বর সেক্টরে পুলিশ স্টাফ কলেজের কার্যক্রম শুরু হয়।

## অবস্থান
বাংলাদেশের রাজধানী ঢাকার মিরপুর ১৪ নম্বর সেক্টরে   জমির উপর কমপ্লেক্স ও ঢাকা মহানগর পুলিশের পাবলিক অর্ডার ম্যানেজমেন্ট (পিওএম) বিভাগের আবাসিক এলাকায় অবস্থিত পুলিশ স্টাফ কলেজ।

## পটভূমি
সিনিয়র পুলিশ কর্মকর্তাদের পেশাগত প্রশিক্ষণের জন্য ১৯৮০ দশকের শেষ দিকে পুলিশ কমিশন (১৯৭৭) পুলিশ স্টাফ কলেজ প্রতিষ্ঠার সুপারিশ করেন। ১৯৮৮-৮৯ সালে আরেকটি পুলিশ কমিশন রিপোর্টে সিনিয়র পুলিশ কর্মকর্তাদের জন্য সর্বোচ্চ দক্ষতা বৃদ্ধি প্রশিক্ষণ প্রদানের গুরুত্ব তোলে ধরা হয়। ঐ প্রতিবেদন অনুসরণ করে ১৯৯৪ সালে সরকারকে একটি আনুষ্ঠানিক প্রস্তাব পাঠানো হয় এবং ১৪ ডিসেম্বর ১৯৯৮ সালে সরকারের অনুমোদন আসে।

## কার্যক্রম
সরকারি কর্মকর্তাদের দক্ষতা বৃদ্ধি, সমসাময়িক ঘটনা ও তথ্যাদির ব্যাপারে সম্যক ধারণা প্রদানের লক্ষ্যে পুলিশ স্টাফ কলেজের কার্যক্রম শুরু হয়। প্রশিক্ষণে অংশগ্রহণকারীদের গবেষণা সুবিধার জন্য কলেজের বই, জার্নাল, সাময়িকী এবং গবেষণা প্রতিবেদন রয়েছে।

## কোর্স সমূহ

* এএসপি এস. এএসপি 
* অতিরিক্ত. এসপি এসপি 
* অতিরিক্ত. ডিআইজি  ডিআইজি  
* আর্মড ফোর্সের শ্রেণি -১ কর্মকর্তা, স্পেশাল সিকিউরিটি ফোর্স (এসএসএফ), জাতীয় নিরাপত্তা গোয়েন্দা সংস্থা (এনএসআই) এবং স্বরাষ্ট্র মন্ত্রণালয়ের অধীনে থাকা অন্যান্য সিকিউরিটি ফোর্সের কর্মকর্তারা। সংশোধন কর্মকর্তা, বর্ডার গার্ড বাংলাদেশ (বিজিবি) কর্মকর্তা, ফায়ার সার্ভিস ও সিভিল ডিফেন্স অফিসার, নারকোটিক কন্ট্রোল বিভাগের (ডিএনসি) কর্মকর্তা ইত্যাদি। 

## ম্যানেজমেন্ট
একজন এডি: ইন্সপেক্টর জেনারেল পদের কর্মকর্তা পুলিশ স্টাফ কলেজের রেক্টর হিসেবে দায়িত্ব পালন করেন। তিন অতিরিক্ত অতিরিক্ত পুলিশ সুপার, এক সিনিয়র সহকারী পুলিশ সুপার ও একজন সহকারী পুলিশ সুপার স্বরাষ্ট্রমন্ত্রীর নেতৃত্বে গভর্নর বোর্ড পরিচালনা করে কলেজ পরিচালনা করেন।

## তথ্যসূত্র

বিষয়শ্রেণী:বাংলাদেশে আইন প্রয়োগ
বিষয়শ্রেণী:ঢাকা জেলার মহাবিদ্যালয়
বঙ্গবন্ধু দ্বীপ

***পুটুনির দ্বীপ***  বাংলাদেশের খুলনা বিভাগের বাগেরহাট জেলার মংলা উপজেলার দুবলার চর থেকে ১০ কিলোমিটার দক্ষিণে বঙ্গোপসাগরের অবস্থিত একটি দ্বীপ। এটি খুলনা জেলার একটি নতুন পর্যটন আকর্ষণীয় স্থান।

## বিবরণ ও নামকরণ
বঙ্গবন্ধু দ্বীপ সুন্দরবন সাতক্ষীরা রেঞ্জে পরেছে। সুন্দরবনের হিরণ পয়েন্ট থেকে ১৫ কিলোমিটার ও দুবলারচর থেকে ২০ কিলোমিটার দক্ষিণ-পশ্চিমে বঙ্গোপসাগরের বুকে দ্বীপটি অবস্থিত। যা বঙ্গবন্ধু চর, বঙ্গবন্ধু আইল্যান্ড নামেও ডাকা হয়। সমুদ্রপৃষ্ঠ থেকে প্রায় দুই মিটার উচ্চতায় অবস্থিত নতুন এই দ্বীপ প্রকৃতির অপার সৌন্দর্যের অনন্য উদাহরণ। ১৯৯২ সালে বঙ্গোপসাগরে মাছ ধরতে গিয়ে প্রথম নতুন জেগে ওঠা একটি চরের দেখা পান বঙ্গবন্ধু শেখ মুজিবুর রহমানের একনিষ্ঠ ভক্ত, মালেক ফরাজী নামের এক মৎস্য শিকারী। এ সময় তিনি জনমানবহীন এ দ্বীপের নাম দেন "বঙ্গবন্ধু দ্বীপ" এবং সেখানে একটি সাইন বোর্ড লাগিয়ে দিয়ে আসেন।

## ইতিহাস
১৯৭৬ সাল থেকেই স্যাটেলাইট ইমেজে দ্বীপটির অস্তিত্ব পাওয়া গেছে। এর পর দ্বীপটি মাঝেমধ্যে জেগে ওঠে আবার ডুবে যায়। পরবর্তীতে ২০০৪ সালের পর থেকে দ্বীপের আকার ধীরে ধীরে স্থিতিশীল অবস্থায় আসতে থাকে। এর পর থেকে না ডুবে ক্রমেই বড় হচ্ছে দ্বীপটি। ২০১৭ সালে ঢাকা বিশ্ববিদ্যালয়ের একদল গবেষক নতুন করে জেগে ওঠা দ্বীপটিতে যায়। সেখানে তারা টানা তিনদিন অবস্থান করে দ্বীপটির অভ্যন্তরীণ মৃত্তিকা, ডিসিপি জরিপ ও ভিজিবিলিটি অ্যানালাইসিসসহ বিভিন্ন ধরনের বিজ্ঞানভিত্তিক অনুসন্ধান চালান।

## ভৌগোলিক আয়তন ও ভূপ্রকৃতি
শুরুতে মাত্র ২ একর আয়তন থাকলেও, বর্তমানে এই দ্বীপ ৭ দশমিক আট-চার বর্গকিলোমিটার জায়গা নিয়ে দাঁড়িয়ে আছে। রয়েছে ৯ কিলোমিটার দীর্ঘ আর ৫শ’ মিটার প্রশস্ত বালুকাভূমি বা সমুদ্রসৈকত। বর্তমানে দ্বীপটির আয়তন ৭ দশমিক ৮৪ বর্গকিলোমিটার। এর উচ্চতা সমুদ্রপৃষ্ঠ থেকে প্রায় ২ মিটার। দ্বীপটির চারদিকে গড়ে উঠেছে প্রায় নয় কিলোমিটার দীর্ঘ ও ৫০০ মিটার প্রশস্ত সমুদ্রসৈকত। দ্বীপটির পেছনেই রয়েছে নয়নাভিরাম ছোট ছোট বালির ঢিবি বা বালিয়াড়ি। সর্ব পেছনে রয়েছে এক দশকেরও কম সময়ে গড়ে ওঠা সবুজ, শ্যামল বিস্তীর্ণ বনাঞ্চল ও ম্যানগ্রোভ ফরেস্ট।

## উদ্ভিদ ও প্রাণি বৈচিত্র
জীববৈচিত্র্যের আঙ্গিকেও দ্বীপটির উদ্ভিদ ও প্রাণিসম্ভার বেশ বৈচিত্র্যময়। অজস্র লাল কাঁকড়ার মনোরম ছোটাছুটি, স্বচ্ছ পানি, প্রশস্ত বালুকাভূমিসহ জীববৈচিত্র্যে সমৃদ্ধ দ্বীপটিকে নান্দনিক করে তুলেছে। প্রাথমিকভাবে দ্বীপটিতে চার প্রজাতির কাঁকড়া, ১৬ প্রজাতির মোলাস্কা (শামুক-ঝিনুক ইত্যাদি), আট প্রজাতির প্লাংকটন ও দুই প্রজাতির বার্ণাকল পাওয়া গেছে। এছাড়া দ্বীপটিতে এক প্রজাতির এসিডিয়ানের সন্ধান মিলেছে, যা বাংলাদেশে প্রথম। এছাড়া স্থলজ প্রাণিকুলের মধ্যে ফড়িং, প্রজাপতি, মৌমাছিসহ বিভিন্ন প্রজাতির পোকা-মাকড় পাওয়া যায়।
## পর্যটন
সুন্দরবনের কাছে নতুনরূপে আবিষ্কৃত ‘বঙ্গবন্ধু দ্বীপে’ পর্যটন বিকাশে বিপুল সম্ভাবনা। আশেপাশের পরিচিত পর্যটন স্থানের সঙ্গে মিলিয়ে সমন্বিত উদ্যোগের মাধ্যমে দ্বীপটিকে দেশি-বিদেশি পর্যটকদের জন্য আকর্ষণীয় গন্তব্য।

## আরও দেখুন

* বাংলাদেশের দ্বীপসমূহের তালিকা

## তথ্যসূত্র

বিষয়শ্রেণী:খুলনা বিভাগের দর্শনীয় স্থান
বিষয়শ্রেণী:বাগেরহাট জেলার দর্শনীয় স্থান
বিষয়শ্রেণী:বাংলাদেশের দ্বীপ
বিষয়শ্রেণী:শেখ মুজিবুর রহমানের স্মারক
বিষয়শ্রেণী:বাংলাদেশের জনবসতিহীন দ্বীপ
শ্রীরঞ্জিনী

**শ্রীরঞ্জিনী** (জন্মঃ জুন ১, ১৯৭১) হচ্ছেন ভারতের তামিল চলচ্চিত্র শিল্পের একজন সাপোর্টিং রোল অভিনেত্রী। তিনি কৈলাস বলচন্দ দ্বারা পরিচালিত টেলিভিশন ধারাবাহিকে অভিনয় করতেন, এরপর হঠাৎ তিনি মণি রত্নম এর *[[আলাইপায়ুদে]]* (২০০০) চলচ্চিত্রে অভিনেতা মাধবন এর বৌদি চরিত্রে অভিনয়ের সুযোগ পেয়ে যান। তিনি এস. শঙ্কর এর *[[আন্নিয়ান]]* (২০০৫) চলচ্চিত্রে আইয়াঙ্গার পত্নী হিসেবে অভিনয় করেছিলেন।

২০১৩ সাল পর্যন্ত শ্রীরঞ্জিনী মোট ৫৪ টি চলচ্চিত্রে অভিনয় করেছেন।
## তথ্যসূত্র

বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:১৯৭১-এ জন্ম
বিষয়শ্রেণী:চেন্নাইয়ের ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:চেন্নাইয়ের অভিনেত্রী
রান (২০০২-এর চলচ্চিত্র)

***রান*** () হচ্ছে ২০০২ সালের একটি তামিল প্রণয়ধর্মী-সহিংস ঘরানার চলচ্চিত্র। এন লিঙ্গস্বামী দ্বারা পরিচালিত চলচ্চিত্রটি মাধবন এবং মীরা জেসমিন মুখ্য ভূমিকায় অভিনয় করেছিলেন। চলচ্চিত্রটিতে এছাড়াও রঘুবরণ, অনু হাসান, বিবেক এবং অতুল কুলকার্নী ছিলেন। চলচ্চিত্রটির সঙ্গীত পরিচালক ছিলেন বিদ্যাসাগর। চলচ্চিত্রটি ছিলো ব্যবসাসফল এবং দর্শকপ্রিয়, তেলুগু ভাষায় কিছু দৃশ্য নতুন করে শুটিং করে চলচ্চিত্রটি মুক্তি দেয়া হয়েছিলো এবং ২০০৪ সালে চলচ্চিত্রটির হিন্দি সংস্করণে (একই শিরোনামে) অভিষেক বচ্চন এবং ভূমিকা চাওলা অভিনয় করেছিলেন যেটির পরিচালনা এই চলচ্চিত্রেরই চিত্রগ্রাহক জীব করেছিলেন।

## অভিনয়ে
*মাধবন - শিব
*মীরা জেসমিন - প্রিয়া
*রঘুবরণ - শিবের দুলাভাই
*অতুল কুলকার্নী - ভাস্কর
*বিবেক - মোহন
*অনু হাসান - শিবের বোন

## প্রযোজনা
মাধবন চলচ্চিত্রটিতে অভিনয়ের জন্য ২০০২ সালের জানুয়ারীতে স্বাক্ষর করেন, পরিচালক লিঙ্গস্বামীর কথা শুনে মাধবন অভিভূত হয়েছিলেন এবং এই *রান*ই ছিলো মাধবনের প্রথম মারপিটধর্মী চলচ্চিত্র। মণি রত্নম মাধবনকে বলেছিলেন যে কিছুটা ভিন্ন ধারার চলচ্চিত্রে অভিনয় করার সুযোগ পেলে করতে কারণ মাধবনের পরিচিতি 'প্রণয়ধর্মী নায়ক' হিসেবে হয়ে গিয়েছিলো। মাধবন *রান* এর জন্য নিজের আট কেজি ওজন কমিয়ে ছিলেন। বিদ্যা বালনকে মুখ্য অভিনেত্রী হিসেবে নেয়ার কথা প্রথমে ভাবা হলেও পরে নেয়া হয়নি, এরপর রায়মা সেনকে বলা হয় চলচ্চিত্রটিতে অভিনয় করার জন্য কিন্তু রায়মার তামিল ভাষা শিখতে অনেক সময় লেগে যাচ্ছিলো। এরপর মালয়ালম চলচ্চিত্র অভিনেত্রী মীরা জেসমিনকে *রান* এ অভিনয়ের প্রস্তাব দিলে তিনি সাথে সাথেই রাজী হয়ে যান, মীরা তামিল ভাষা পারতেন, এবং এই *রান*ই ছিলো মীরা অভিনীত প্রথম তামিল ভাষার চলচ্চিত্র।

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:২০০২-এর চলচ্চিত্র
বিষয়শ্রেণী:২০০০-এর দশকের তামিল ভাষার চলচ্চিত্র
বিষয়শ্রেণী:ভারতীয় মারপিটধর্মী চলচ্চিত্র
বিষয়শ্রেণী:অন্য ভাষায় পুনর্নির্মিত তামিল চলচ্চিত্র
বিষয়শ্রেণী:ভারতীয় প্রণয়ধর্মী অ্যাকশন চলচ্চিত্র
বিষয়শ্রেণী:সুইজারল্যান্ডে ধারণকৃত বিদেশি চলচ্চিত্র
বিষয়শ্রেণী:২০০০-এর দশকের প্রণয়ধর্মী অ্যাকশন চলচ্চিত্র
বিষয়শ্রেণী:ডেনমার্কে ধারণকৃত চলচ্চিত্র
বিষয়শ্রেণী:সুইজারল্যান্ডে ধারণকৃত চলচ্চিত্র
বিষয়শ্রেণী:কারঈকুড়ীতে ধারণকৃত চলচ্চিত্র
বিষয়শ্রেণী:তিরুচিরাপল্লীতে ধারণকৃত চলচ্চিত্র
ফিল্মফেয়ার পুরস্কার দক্ষিণ

**ফিল্মফেয়ার পুরস্কার দক্ষিণ** হচ্ছে দ্য টাইমস গ্রুপ কর্তৃক প্রতিবছর প্রদানকৃত ফিল্মফেয়ার পুরস্কারের দক্ষিণ ভারতীয় অংশ, যা দক্ষিণ ভারতীয় চলচ্চিত্র শিল্পে পেশাদার শিল্পী, কলাকৌশলীদের অসামান্য অবদানের জন্য প্রদান করা হয়। তামিল, তেলুগু, মালয়ালম, ও কন্নড় অভিনেতারা মঞ্চে তাদের প্রতিভা বিকশিত করেন। ১৯৫৩ সালের মুক্তিপ্রাপ্ত হিন্দি চলচ্চিত্রের পুরস্কার ১৯৫৪ সালে প্রদানের মাধ্যমে বলিউডে তাদের অগ্রযাত্রা শুরু হয়। ১৯৬৩ সালের চলচ্চিত্রের জন্য প্রদানকৃত ১৯৬৪ সালের পুরস্কারে তারা তামিল, তেলুগু, বাংলা ও মারাঠি ভাষার চলচ্চিত্রের জন্য *শ্রেষ্ঠ পিকচার* পুরস্কার যুক্ত করে। পুরস্কারটি ১৯৬৭ সাল থেকে মালয়ালম চলচ্চিত্রের জন্য প্রদান করা হচ্ছে, এবং ১৯৭০ সাল থেকে কন্নড় চলচ্চিত্রের প্রদান করা হচ্ছে। সব ইন্ডাস্ট্রিই তাদের নিজস্ব অনুষ্ঠানের মাধ্যমে প্রতি বছর পুরস্কারটি প্রদান করে থাকেন, যা প্রধানত চেন্নাই এবং হায়দ্রাবাদে আয়োজন করা হয়।

## সর্বাধিক বিজয়ী (তামিল)

## আরো দেখুন
*ফিল্মফেয়ার সেরা চলচ্চিত্র পুরস্কার - তামিল
## তথ্যসূত্র

## বহিঃসংযোগ

* 
* ফিল্মফেয়ার পুরস্কার দক্ষিণ ২০১৮ | কন্নড় ফিল্মফেয়ার পুরস্কার বিজয়ীদের তালিকা
* ফিল্মফেয়ার পুরস্কার দক্ষিণ ২০১৮ | তেলুগু ফিল্মফেয়ার পুরস্কার বিজয়ীদের তালিকা
* ফিল্মফেয়ার পুরস্কার দক্ষিণ ২০১৮ | মালয়ালম ফিল্মফেয়ার পুরস্কার বিজয়ীদের তালিকা
* ফিল্মফেয়ার পুরস্কার দক্ষিণ ২০১৮ | তামিল ফিল্মফেয়ার পুরস্কার বিজয়ীদের তালিকা


*
বিষয়শ্রেণী:ভারতীয় চলচ্চিত্র পুরস্কার
বিষয়শ্রেণী:দ্য টাইমস গ্রুপের অনুষ্ঠান
বিষয়শ্রেণী:তেলুগু ভাষার চলচ্চিত্র
বিষয়শ্রেণী:দক্ষিণ ভারত
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:অন্ধ্রপ্রদেশের চলচ্চিত্র
কন্দস্বামী

***কন্দস্বামী*** () হচ্ছে ২০০৯ সালে মুক্তিপ্রাপ্ত একটি তামিল চলচ্চিত্র। সুশী গণেশ পরিচালিত এই চলচ্চিত্রটিতে বিক্রম এবং শ্রিয়া সরন মুখ্য ভূমিকায় অভিনয় করেছিলেন। সুপারহিরো ঘরানার এই চলচ্চিত্রে বিক্রম সুপারহিরো ছিলেন। চলচ্চিত্রটির নায়িকা ছিলেন শ্রিয়া সরন, এছাড়াও চলচ্চিত্রটিতে প্রভু, আশিষ বিদ্যার্থী, কৃষ্ণ, মুকেশ তিওয়ারি, মনসুর আলি খান, ভাদিভেলু এবং ওয়াই জি মহেন্দ্র ছিলেন। চলচ্চিত্রটির গানগুলোর সুরকার ছিলেন দেবী শ্রী প্রসাদ এবং তিনি আবহ সঙ্গীতও পরিচালনা করেছিলেন। ২০০৯ সালের ১৭ই মে চলচ্চিত্রটির সাউন্ডট্র্যাক মুক্তি পায় এবং চলচ্চিত্রটি মুক্তি পায় ২১ আগস্ট ২০০৯ তারিখে।

কন্দস্বামী চলচ্চিত্রটি একই দিনে তেলুগু ভাষায় *মাল্লান্না* নামে মুক্তি দেওয়া হয়েছিলো, বহু পরে ২০১৮ সালে এটি হিন্দি ভাষায় অনুবাদ করে *টেম্পার ২* নামে ইউটিউবে বের করে গোল্ডমাইন্স টেলিফিল্মস, এবং এটি বাংলাদেশে *[[মোস্ট ওয়েলকাম]]* (২০১২) নামে পুনঃনির্মিত হয়েছিলো যেখানে অনন্ত জলিল অভিনয় করেন।
## অভিনয়ে
* বিক্রম - কন্দস্বামী আইপিএস, মাল্লান্না আইপিএস (তেলুগু), সিবিআইতে পুলিশ সুপারিনটেন্ডেন্ট
* প্রভু - পরনধমন আইপিএস, সিবিসিআইডি এর ডিআইজি
* কৃষ্ণ - কৃষ্ণ রাও আইপিএস, সিবিআই এর জয়েন্ট ডাইরেক্টর
* শ্রিয়া সরন - সুব্বুলক্ষ্মী পোন্নুস্বামী
* আশিষ বিদ্যার্থী - পোল্লুর পরমজ্যোতি পোন্নুস্বামী, শিল্পপতি, সুব্বুলক্ষ্মীর বাবা
## চলচ্চিত্রটির বিকাশ
২০০২ সালের সুপারহিরো চলচ্চিত্র *[[সামুরাই (২০০২-এর চলচ্চিত্র)|সামুরাই]]* এর সফলতার পর বিক্রম আরেকটি সুপারহিরো চলচ্চিত্রে অভিনয় করতে চেয়েছিলেন। ২০০৭ এর জানুয়ারীতে খবর আসে যে অভিনেতা বিক্রমকে নিয়ে পরিচালক সুশী গণেশ *কন্দস্বামী* নামের একটি চলচ্চিত্র বের করবেন যেটি ২০০৭ এরই দিওয়ালিতে মুক্তি পাবে। ২০০৭ সালেরই চলচ্চিত্র *শিবাজিঃ দ্যা বস* এর নায়িকা শ্রিয়া সরনকে কন্দস্বামী তে নেওয়ার সিদ্ধান্ত চূড়ান্ত করা হয়। চলচ্চিত্রটি বানাতে দেরি হয়ে গিয়েছিলো বিক্রম এবং শ্রিয়ার ব্যস্ততার কারণে।
## আরও দেখুন
* বীরান

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:২০০৯-এর চলচ্চিত্র
বিষয়শ্রেণী:২০০০-এর দশকের তামিল ভাষার চলচ্চিত্র
বিষয়শ্রেণী:চেন্নাইয়ে ধারণকৃত চলচ্চিত্র
বিষয়শ্রেণী:ভারতীয় অরৈখিক আখ্যান চলচ্চিত্র
বিষয়শ্রেণী:মেক্সিকোর পটভূমিতে চলচ্চিত্র
বিষয়শ্রেণী:ভারতীয় মারপিটধর্মী চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:চেন্নাইয়ের পটভূমিতে চলচ্চিত্র
বিষয়শ্রেণী:ভারতে দুর্নীতি সম্পর্কে চলচ্চিত্র
বিষয়শ্রেণী:মেক্সিকোতে ধারণকৃত চলচ্চিত্র
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
বিষয়শ্রেণী:ইতালিতে ধারণকৃত চলচ্চিত্র
বিষয়শ্রেণী:ভারতীয় সুপারহিরো চলচ্চিত্র
শেখ কামাল স্টেডিয়াম (দ্ব্যর্থতা নিরসন)

**শেখ কামাল স্টেডিয়াম** শব্দগুচ্ছ দ্বারা নিম্নের যেকোন বিষয় নির্দেশ করা হতে পারেঃ

#শেখ কামাল স্টেডিয়াম, কুষ্টিয়া - কুষ্টিয়া জেলায় অবস্থিত স্টেডিয়াম। 
#শেখ কামাল স্টেডিয়াম, নীলফামারী - নীলফামারী জেলায় অবস্থিত স্টেডিয়াম।
#শেখ কামাল স্টেডিয়াম, লালমনিরহাট - লালমনিরহাট জেলায় অবস্থিত স্টেডিয়াম।
#শেখ কামাল ইনডোর স্টেডিয়াম, মাগুরা - মাগুরা জেলায় অবস্থিত ইনডোর স্টেডিয়াম। 
#শেখ কামাল স্টেডিয়াম, রাজশাহী বিশ্ববিদ্যালয় - রাজশাহী বিশ্ববিদ্যালয়ে অবস্থিত স্টেডিয়াম।
#শেখ কামাল আন্তর্জাতিক ক্রিকেট স্টেডিয়াম, কক্সবাজার - কক্সবাজার জেলায় অবস্থিত বাংলাদেশের একটি আন্তর্জাতিক ক্রিকেট স্টেডিয়াম।
#শেখ কামাল আন্তর্জাতিক ক্রিকেট স্টেডিয়াম, গোপালগঞ্জ - গোপালগঞ্জ জেলায় অবস্থিত বাংলাদেশের একটি প্রস্তাবিত আন্তর্জাতিক ক্রিকেট স্টেডিয়াম।



বিষয়শ্রেণী:দ্ব্যর্থতা নিরসন পাতা
রুশেমা বেগম

**রুশেমা বেগম** একজন বাংলাদেশি শিক্ষক ও রাজনীতিবিদ ছিলেন যিনি একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করেছেন। তিনি বাংলাদেশ আওয়ামী লীগের রাজনীতির সাথে যুক্ত ছিলেন।

## জীবনী
রুশেমা বেগম ফরিদপুর জেলার ঈশান মেমোরিয়াল উচ্চ বিদ্যালয়ের শিক্ষক হিসেবে কর্মজীবন শুরু করেন। তিনি বিদ্যালয়টির প্রধান শিক্ষক হিসেবেও দায়িত্ব পালন করেছিলেন। তার স্বামী ইমামউদ্দিন আহমাদ প্রথম জাতীয় সংসদ নির্বাচনে বাংলাদেশ আওয়ামী লীগের মনোনয়নে ফরিদপুর-৫ (বর্তমান ফরিদপুর-৩) আসন থেকে সাংসদ হিসেবে নির্বাচিত হয়েছিলেন।

২০১৯ সালের ১৬ ফেব্রুয়ারি বাংলাদেশ আওয়ামী লীগের মনোনয়নে তিনি একাদশ জাতীয় সংসদের সংরক্ষিত নারী আসনের সাংসদ হিসেবে বিনা প্রতিদ্বন্দ্বিতায় নির্বাচিত হন। ২০১৯ সালের ৯ জুলাই তিনি ৮৫ বছর বয়সে হৃদরোগে আক্রান্ত হয়ে ফরিদপুর হার্ট ফাউন্ডেশন হাসপাতালে মৃত্যুবরণ করেন।

## তথ্যসূত্র

বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:ফরিদপুর জেলার রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:বাংলাদেশী শিক্ষায়তনিক
বিষয়শ্রেণী:২০১৯-এ মৃত্যু
বিষয়শ্রেণী:১৯৩০-এর দশকে জন্ম
বিষয়শ্রেণী:বাংলাদেশী শিক্ষাবিদ
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:ফরিদপুরের ব্যক্তি
শাহেদা মুস্তাফিজ

**শাহেদা মুস্তাফিজ** (জন্ম: ১৯৪৯) হলেন বাংলাদেশের প্রথম নারী কম্পিউটার প্রোগ্রামার।

## জীবনী
অর্থনীতিতে পড়াশোনা শেষ করার পর শাহেদা মুস্তাফিজ যুক্তরাষ্ট্রের এনসিআর করপোরেশনে সফটওয়্যার আর্কিটেকচার নিয়ে এক বছরের প্রশিক্ষণ নেন। ১৯৭৬ সালে সে প্রতিষ্ঠানের বাংলাদেশ শাখায় সিস্টেমস ম্যানেজার হিসেবে দায়িত্ব নেবার মাধ্যমে তার কর্মজীবন শুরু হয়। এনসিআর কর্পোরেশনে কাজ করার পর তিনি লিডস করপোরশনে কাজ করেন। ১৯৯৮ সালে তিনি প্রবিতি সিস্টেমস লিমিটেডের ব্যবস্থাপনা পরিচালক হিসেবে দায়িত্ব গ্রহণ করেন।  এ ছাড়া তিনি কানাডার ২০-২০ টেকনোলজিস ইনকরপোরেটেডের বাংলাদেশ শাখার ব্যবস্থাপনা পরিচালক এবং যুক্তরাষ্ট্রের ই-টেকলজিকস ইনকরপোরেটেডের বাংলাদেশ শাখার নির্বাহী সহসভাপতি দায়িত্ব পালন করেছেন। এছাড়া, তিনি নারী ও শিশুদের জন্য কম্পিউটার প্রশিক্ষণ কেন্দ্র পরিচালনার পাশাপাশি নিজের সন্তানের সফটওয়্যার নির্মাতা প্রতিষ্ঠানে উপদেষ্টা হিসেবেও কাজ করছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী কম্পিউটার প্রোগ্রামার
ইসমাইল ফারুক চৌধুরী

**ইসমাইল ফারুক চৌধুরী** অবসপ্রাপ্ত মেজর জেনারেল (জন্ম: ২৫ জুলাই ১৯৫৩) বাংলাদেশ সেনাবাহিনীর সাবেক চিফ ইঞ্জিনিয়ার।

## প্রাথমিক ও শিক্ষা জীবন
মেজর জেনারেল ইসমাইল ফারুক চৌধুরী ২৫ জুলাই ১৯৫৩ সালে পাকিস্তান অধিরাজ্য পূর্ব বাংলার মৌলভীবাজার জেলায় (বর্তমান বাংলাদেশের সিলেট বিভাগে) জন্মগ্রহণ করেন। ১৯৭০ সালে তিনি ঢাকা কলেজ থেকে এইচএসসি পরীক্ষায় উত্তীর্ণ হন। বাংলাদেশ সেনাবাহিনীতে চাকরি কালে বাংলাদেশ প্রকৌশল বিশ্ববিদ্যালয় থেকে সিভিল ইঞ্জিনিয়ারিং বিষয়ে ব্যাচেলর'স এন্ড মাস্টার'স ডিগ্রী অর্জন করেন।

## কর্মজীবন
ইসমাইল ফারুক চৌধুরী ২৫ ডিসেম্বর ১৯৭২ সালে বাংলাদেশ সামরিক একাডেমীতে প্রশিক্ষণ সমাপ্তির পর বাংলাদেশ সেনাবাহিনীর ইঞ্জিনিয়ার্স কর্পস কমিশন লাভ করেন। জাতিসংঘের শান্তিরক্ষা বাহিনীর পূর্ব তিমুরের ইউএনটিএইটিতে মার্চ ২০০০ থেকে মার্চ ২০০১ সাল পর্যন্ত প্রকৌশলী ব্যাটালিয়নের অধিনায়ক হিসাবে কর্মরত ছিলেন। তিনি ঢাকায় একটি ইন্ডিপেন্ডেন্ট ইঞ্জিনিয়ার ব্রিগেডের কমান্ডেড ছিলেন। মিরপুর ক্যান্টনমেন্টের মিলিটারি ইনস্টিটিউট অব সায়েন্স এ্যান্ড টেকনোলজির চতুর্থ কমান্ড্যান্ট ছিলেন। ফেব্রুয়ারি ২০০৬ সালে বাংলাদেশ সেনাবাহিনীর চিফ ইঞ্জিনিয়ার (ই-ইন-সি) নিযুক্ত হন। ই-ইন-সি হিসাবে তিনি বাংলাদেশ সশস্ত্র বাহিনীর সামরিক প্রকৌশলী প্রধান ছিলেন। মেজর জেনারেল ইসমাইল ফারুক চৌধুরী ডিফেন্স রিসোর্সে ম্যানেজমেন্ট ইনস্টিটিউটে (ডিআরএমআই) সিনিয়র ইন্টারন্যাশনাল ডিফেন্স ম্যানেজমেন্ট কোর্স (এসআইডিএমসি) -২০০৬ এ অংশগ্রহণকারী। ক্যালিফোর্নিয়ার নেভাল পোস্টগ্রাজুয়েট স্কুল থেকে ডিফেন্স রিসোর্স ম্যানেজমেন্ট ইনস্টিটিউট (ডিআরএমআই) কোর্স সম্পন্ন করেন। ৫৫ বছর বয়সে ২৪ জুলাই ২০০৮ সালে তিনি স্বাভাবিক অবসর গ্রহণ করেন (এলপিআর)। অতঃপর জুন ২০০৯ সালে মিরপুর সিরামিক ওয়ার্কস লিমিটেড এবং খাদিম সিরামিক্স লিমিটেডের নির্বাহী পরিচালক হিসাবে চুক্তিবদ্ধ হন।

## তথ্যসূত্র

বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:১৯৫১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মৌলভীবাজার জেলার ব্যক্তি
বিষয়শ্রেণী:বাংলাদেশী প্রকৌশলী
বিষয়শ্রেণী:বাংলাদেশ সেনাবাহিনীর প্রধান প্রকৌশলী
লালমনিরহাট জেলা স্টেডিয়াম

**লালমনিরহাট জেলা স্টেডিয়াম** বাংলাদেশের একটি জেলা পর্যায়ের স্টেডিয়াম, যা লালমনিরহাট পৌরসভার স্টেডিয়াম রোডে, জেলা পাসপোর্ট অফিসের পূর্বে অবস্থিত। এই স্টেডিয়ামে বাংলাদেশের জাতীয় দিবসগুলোতে কুচকাওয়াজ, জেলার বিভিন্ন ক্রীড়া যেমন ফুটবল, ক্রিকেট, হ্যান্ডবল, ব্যাডমিন্টন, ক্রীড়া প্রতিভা অন্বেষণ ও প্রশিক্ষণ কার্যক্রম, জাতীয় স্কুল ক্রীড়া এবং কনসার্ট অনুষ্ঠিত হয়। অন্যান্য ক্রীড়া ভেন্যুর মতোই, এই স্টেডিয়ামটি জাতীয় ক্রীড়া পরিষদের অধিভুক্ত এবং জেলা ক্রীড়া সংস্থার তত্ত্বাবধানে পরিচালিত হয়। এটি শেখ কামালের নামে নামকরণ করা স্টেডিয়ামগুলির মধ্যে অন্যতম ছিল। ২০২৫ সালে এটির পূর্বনামে ফিরিয়ে নেওয়া হয়।

## কাঠামো
১৯৯৭ থেকে ২০০১ সালের মধ্যে ৩ কোটি ৯৪ লক্ষ ৪৯ হাজার টাকা ব্যয়ে স্টেডিয়ামের অবকাঠামো সম্প্রসারণ করা হয়। স্টেডিয়ামের জন্য অধিগৃহীত জমি আয়তাকার হলেও, স্টেডিয়ামের আকার ডিম্বাকৃতি। স্টেডিয়ামে একটি প্যাভিলিয়ন রয়েছে এবং গ্যালারিগুলো কংক্রিট দিয়ে নির্মিত, যদিও পূর্ব ও দক্ষিণ পাশের গ্যালারি এখনো নির্মিত হয়নি। স্টেডিয়ামের গ্যালারি এবং প্যাভিলিয়নে প্রবেশের জন্য নয়টি প্রবেশমুখ রয়েছে।"

## আয়োজন

### <u>নিয়মিত আয়োজন</u>

* প্রতিবছর বাংলাদেশের স্বাধীনতা ও বিজয় দিবসে জাতীয় পতাকা উত্তোলন, কুচকাওয়াজ, শিশু সমাবেশ ও শিক্ষার্থীদের বিভিন্ন শারীরিক কসরত প্রদর্শনী ও বীর মুক্তিযোদ্ধাদের সংবর্ধনা অনুষ্ঠিত হয়।
*জেলা পর্যায়ের জাতীয় স্কুল ও মাদ্রাসা গ্রীষ্মকালীন ও শীতকালীন ক্রীড়া প্রতিযোগিতা এই ভেন্যুতে নিয়মিত অনুষ্ঠিত হয়।
* লালমনিরহাট জেলা ক্রীড়া সংস্থা আয়োজনে জেলা পর্যায়ের **ক্রিকেট লিগ** এই ভেন্যুতে অনুষ্ঠিত হয়।

### <u>বিশেষ আয়োজন</u>

#### ক্রিকেট প্রতিযোগিতা
এই স্টেডিয়ামে লালমনিরহাট জেলা ভিত্তিক কয়েকটি মহিলা ও স্কুল ক্রিকেট প্রতিযোগিতা হয়েছে, নিম্নে উল্লেখযোগ্য প্রতিযোগিতার তালিকা নিম্নরূপঃ 

#### ফুটবল প্রতিযোগিতা
এই ভেন্যুতে উল্লেখযোগ্য ফুটবল প্রতিযোগিতার তালিকা নিম্নরূপঃ

#### কনসার্ট
এই ভেন্যুতে অনুষ্ঠিত কনসার্টের তালিকাঃ

## অন্যান্য ব্যবহার

* লালমনিরহাট জেলা আন্ত: প্রাথ‌মিক সাংস্কৃতিক প্র‌তি‌যোগিতা এই ভেন্যুতে অনুষ্ঠিত হয়েছিল।

## আরো দেখুন

* শেখ কামাল স্টেডিয়াম, নীলফামারী
* বাংলাদেশের স্টেডিয়ামের তালিকা

## তথ্যসূত্র

## বহিঃসংযোগ
লালমনিরহাট সদর উপজেলার খেলাধুলা ও বিনোদন 

বিষয়শ্রেণী:বাংলাদেশের স্টেডিয়াম
বিষয়শ্রেণী:লালমনিরহাট জেলা
বিষয়শ্রেণী:বাংলাদেশের ক্রিকেট মাঠ
বিষয়শ্রেণী:বাংলাদেশের ফুটবল মাঠ
বিষয়শ্রেণী:রংপুর বিভাগের ভবন ও স্থাপনা
কাজী আফসারউদ্দীন আহমদ

**কাজী আফসারউদ্দীন আহমদ** (২৪ সেপ্টেম্বর ১৯২১ - ২৬ মার্চ ১৯৭৫) একজন বাংলাদেশী সাংবাদিক এবং লেখক ছিলেন। তার রচিত ***চর ভাঙা চর*** উপন্যাসের জন্য ১৯৬৬ সালে সাহিত্যে বাংলা একাডেমী পুরস্কার লাভ করেন।

## জন্ম ও প্রথম জীবন
কাজী আফসারউদ্দীন আহমেদ ২৪ সেপ্টেম্বর ১৯২১ সালে চাটমোহর, পাবনা জেলা, পূর্ববাংলা, ব্রিটিশ ভারততে জন্মগ্রহণ করেন। তিনি চট্টগ্রাম কলেজিয়েট স্কুল এন্ড কলেজ এ পড়াশোনা করেন। পৈত্রিক নিবাস ছিল মানিকগঞ্জের কতল গ্রামে। পিতা আফাজ উদ্দিন আহমদ ছিলেন একজন পুলিশ কর্মকর্তা। গ্রামের বাড়িতে সবাই তাকে সুরুজ নামেই ডাকতো। চট্টগ্রাম কলেজিয়েট স্কুলে নবম শ্রেণিতে অধ্যয়নকালে তার প্রাতিষ্ঠানিক শিক্ষার সমাপ্তি ঘটে। । লেখা পড়ার পাশাপাশি তিনি গল্প, কবিতা, উপন্যাসসহ বিভিন্ন ধরনের বই পড়তেন।

## কর্মজীবন
কাজী আফসারউদ্দীন আহমেদ কলকাতায় সাংবাদিক হিসেবে কাজ শুরু করেন। ১৯৪১ থেকে ১৯৪৬ সাল পর্যন্ত মৃত্তিকা  নামে একটি দ্বিমাসিক সাহিত্যপত্র সম্পাদনা করেন। ১৯৪৩ সাল থেকে ১৯৪৪ সাল পর্যন্ত তিনি মাসিক সওগাত ও সাপ্তাহিক দেশের কথা পত্রিকার সঙ্গে জড়িত ছিলেন। ১৯৪৫সাল থেকে ১৯৪৭ সাল পর্যন্ত তিনি মাসিক মোহাম্মদীর ভারপ্রাপ্ত সম্পাদক ছিলেন।

আফসারউদ্দীন আহমদ ভারত বিভাজনের ১৯৪৭ সালে ঢাকায় ফিরে আসেন এবং তার সম্পাদনায় দৈনিক সংবাদপত্র জিন্দেগী প্রকাশ করেন। তিনি দৈনিক ইনসাফ পত্রিকার ভারপ্রাপ্ত সম্পাদক ছিলেন। ১৯৫১ সালে সরকারের তথ্য বিভাগে জ্যেষ্ঠ উপ-সম্পাদক পদে যোগ দেন। ওই সময় থেকে ১৯৭২ সাল পর্যন্ত তিনি তথ্য বিভাগ থেকে প্রকাশিত বাংলা সাপ্তাহিক পাক সমাচার এবং শিশু কিশোর সাময়িকী নবারুণ পত্রিকার সম্পাদক ছিলেন।

## সাহিত্যকর্ম
মাত্র চৌদ্দ বছর বয়সে তার প্রথম উপন্যাস বের হওয়ার সাথে সাথে ই তিনি কলকাতার ‘সন্দেশ’, ‘মৌচাক’, ‘রামধনু’ ও ‘কৃষক’ পত্রিকার ছোটদের পাতা চাঁদের হাটে গল্প, কবিতা,ছড়া, উপন্যাস, ও প্রবন্ধ লিখতে শুরু করেন। এর পাশাপাশি তিনি বড়দের জন্য রাজনীতি, ভ্রমণ কাহিনি ও প্রবন্ধ লিখতে শুরু করেন । ফলে তার খ্যাতির আলোকচ্ছটা ছড়িয়ে পড়ে চারদিকে । তার লেখা প্রায় ৬০ টি বই প্রকাশিত হয়েছে। যার মধ্যে নয়টি ই ছিল উপন্যাস। গ্রন্থিত হয়নি এমন পাণ্ডুলিপির সংখ্যা ৪০ টি । যার মধ্যে আছে গল্প, উপন্যাস, নাটক, জীবনী ও প্রবন্ধের পাণ্ডুলিপি। ‘চর ভাঙ্গার চর’ উপন্যাস টি তার অনবদ্য সৃষ্টি ।

## পুরস্কার
১৯৫১ সালের তার রচিত ***চর ভাঙা চর*** উপন্যাসের জন্য ১৯৬৬ সালে সাহিত্যে বাংলা একাডেমী পুরস্কার লাভ করেন।

## মৃত্যু
কাজী আফসারউদ্দীন আহমেদ ২৬ মার্চ ১৯৭৫ সালে ঢাকায় তার মৃত্যু হয়। 

## আরও দেখুন

* বাংলা একাডেমি সাহিত্য পুরস্কার বিজয়ীদের তালিকা (১৯৬০-৬৯)
* সৈয়দ শামসুল হক
* আসকার ইবনে শাইখ

## তথ্যসূত্র

বিষয়শ্রেণী:বাংলাদেশী পুরুষ লেখক
বিষয়শ্রেণী:বাংলাদেশী সাংবাদিক
বিষয়শ্রেণী:পাবনা জেলার ব্যক্তি
বিষয়শ্রেণী:১৯৭৫-এ মৃত্যু
বিষয়শ্রেণী:১৯২১-এ জন্ম
বিষয়শ্রেণী:কথাসাহিত্যে বাংলা একাডেমি সাহিত্য পুরস্কার বিজয়ী
বিষয়শ্রেণী:বাংলাদেশী পুরুষ ঔপন্যাসিক
বিষয়শ্রেণী:মানিকগঞ্জ জেলার ব্যক্তি
বিষয়শ্রেণী:২০শ শতাব্দীর সাংবাদিক
বিষয়শ্রেণী:বাঙালি লেখক
বিষয়শ্রেণী:পাকিস্তানি লেখক
জাহাঙ্গীর আলম চৌধুরী

**জাহাঙ্গীর আলম চৌধুরী** (জন্ম: ২ ফেব্রুয়ারি ১৯৫৩) হলেন বাংলাদেশের অবসরপ্রাপ্ত একজন সেনা কর্মকর্তা ও অন্তর্বর্তীকালীন সরকারের সাবেক উপদেষ্টা। তিনি বাংলাদেশ সেনাবাহিনী থেকে ৩ তারকা 
লেফট্যানেন্ট জেনারেল হিসেবে অবসর গ্রহণ করেন। তিনি ২০০১ সালে বিডিআর-বিএসএফ সংঘর্ষের সময় বাংলাদেশ রাইফেলসের (বর্তমান বিজিবি) প্রধান ছিলেন।

তিনি বাংলাদেশ সেনাবাহিনীর সাবেক প্রিন্সিপাল স্টাফ অফিসার ছিলেন ও একই সময়ে তাকে কোয়ার্টারমাস্টার জেনারেল পদে উন্নীত করা হয়। তাকে রাষ্ট্রপতির বাসভবন বঙ্গভবনে গিয়ে বাংলাদেশের রাষ্ট্রপতিকে জরুরি অবস্থা ঘোষণা করতে বলার কৃতিত্ব দেওয়া হয়। যে ঘটনার ২০০৭ সালে সামরিক বাহিনীকে ক্ষমতায় আসে।

## প্রারম্ভিক জীবন
জাহাঙ্গীর আলম চৌধুরীর জন্ম ২ ফেব্রুয়ারি ১৯৫৩ এবং ১৯৭৫ সালে তিনি বাংলাদেশ সেনাবাহিনীর আর্টিলারি কোরে কমিশন লাভ করেন। একজন গানার  হিসেবে তার কর্মজীবনের শুরুতে তিনি কমান্ডিং টু আর্টিলারি ব্রিগেডস এবং ফিল্ড আর্টিলারি রেজিমেন্ট সহ বিভিন্ন দায়িত্ব পালন করেন।

## কর্মজীবন
লেফট্যানেন্ট জেনারেল মোঃ জাহাঙ্গীর আলম চৌধুরী বাংলাদেশ সামরিক একাডেমীর প্রশিক্ষক ছিলেন। পরে তিনি আন্তবাহিনী নির্বাচন পর্ষদে গ্রুপ টেস্টিং অফিসার (জিটিও) হিসেবে দায়িত্ব পালন করেন। তিনি ১৯৯৪ থেকে ১৯৯৬ সালের মধ্যে বসনিয়া-হার্জেগোভিনা, রুয়ান্ডা এবং জর্জিয়াতে জাতিসংঘের সামরিক পর্যবেক্ষক ও স্টাফ হিসাবে তিনটি ভিন্ন জাতিসংঘ মিশনে কাজ করার অনন্য সুযোগ পেয়েছিলেন। তিনি ডিফেন্স সার্ভিসেস কমান্ড এবং স্টাফ কলেজে এবং ঢাকা ন্যাশনাল ডিফেন্স কলেজের  স্নাতক।

### ২০০৯ সালের বি,ডি,আর বিদ্রোহ
২৫শে ফেব্রুয়ারি ২০০৯ সালের বিডিআর বিদ্রোহে তার উত্তরাধিকারী মেজর জেনারেল শাকিল আহমেদ ও তার স্ত্রী নাজনীন হোসেন শাকিল শহীদ হয়েছেন। কিউএমজি হিসাবে মোঃ জাহাঙ্গীর আলম চৌধুরী সেনাবাহিনীর তদন্ত কমিটির নেতৃত্ব দেন। ৩ ডিসেম্বর ২০০৯ সালে তাকে পররাষ্ট্র মন্ত্রণালয়ে বদলি করা হয়। ২ ফেব্রুয়ারি ২০১০ সালে তিনি সেনাবাহিনী থেকে অবসর গ্রহণ করেন।
## সমালোচনা
২০২৫ সালের ৫ নভেম্বর স্বরাষ্ট্র মন্ত্রণালয়ের আইনশৃঙ্খলা-সংক্রান্ত কোর কমিটির সিদ্ধান্ত মোতাবেক জাকির নায়েকের সফরকে কেন্দ্র করে ঢাকার নিরাপত্তা নিশ্চিতে জনবল নিয়োগের অভাবের কারণ দেখিয়ে বাংলাদেশে প্রবেশের অনুমতি না দেওয়ার সিদ্ধান্তের জন্য সমালোচিত হন। 

এ সিদ্ধান্তের প্রতিক্রিয়ায় ইউনাইটেড পিপলস (আপ) বাংলাদেশের জগন্নাথ বিশ্ববিদ্যালয় (জবি) শাখা মানববন্ধন করে তীব্র প্রতিবাদ জানায়।

## আরও দেখুন
* ২০০১ ভারত-বাংলাদেশ সীমান্ত বিরোধ

## তথ্যসূত্র

## বহিঃসংযোগ
* 

বিষয়শ্রেণী:বর্ডার গার্ড বাংলাদেশের মহাপরিচালক
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মুন্সীগঞ্জ জেলার ব্যক্তি
বিষয়শ্রেণী:প্রিন্সিপাল স্টাফ অফিসার (বাংলাদেশ)
বিষয়শ্রেণী:বাংলাদেশী জেনারেল
বিষয়শ্রেণী:মুহাম্মদ ইউনূসের অন্তর্বর্তীকালীন সরকারের উপদেষ্টা
বিষয়শ্রেণী:বাংলাদেশের স্বরাষ্ট্রমন্ত্রী
জো কক্স

**যোসেফ লাভেল কক্স** (; জন্ম: ২৮ জুন, ১৮৮৬ - মৃত্যু: ৪ জুলাই, ১৯৭১) নাটাল প্রদেশের পিটারমারিৎজবার্গ এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৩ থেকে ১৯১৪ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করে গেছেন **জো কক্স**।

## প্রথম-শ্রেণীর ক্রিকেট
১৯১০-১১ মৌসুম থেকে ১৯২১-২২ মৌসুম পর্যন্ত জো কক্সের প্রথম-শ্রেণীর খেলোয়াড়ী জীবন চলমান ছিল।

প্রথম বিশ্বযুদ্ধের আগেপাছে ১৯১১ থেকে ১৯২২ সাল পর্যন্ত একাধারে নাটাল দলের পক্ষে প্রথম-শ্রেণীর ক্রিকেটে অংশ নিয়েছিলেন জো কক্স। তবে, শুরুরদিকে ১৯১০-১১ মৌসুমেই সর্বাধিক সফলতার স্বাক্ষর রেখেছিলেন তিনি। ডারবানে অরেঞ্জ ফ্রি স্টেটের বিপক্ষে দশ নম্বরে ব্যাটিংয়ে নেমে ৫১ রান তুলেন। ঐ ইনিংসটি নাটাল দলের পক্ষে দ্বিতীয় সর্বোচ্চ রান ছিল। এ সংগ্রহটিই পরবর্তীতে জো কক্সের সর্বোচ্চ রানরূপে স্বীকৃতি পায়। ওয়েস্টার্ন প্রভিন্সের বিপক্ষে অনুষ্ঠিত দ্বিতীয় খেলার দ্বিতীয় ইনিংসে ৭/৪২ পান। এর অল্প কয়েকদিন পর ট্রান্সভালের বিপক্ষে ৮/২০ পান। তন্মধ্যে, প্রতিপক্ষের সাতজন ব্যাটসম্যানই বোল্ড হয়েছিলেন। ঐ মৌসুমে ছয় খেলায় অংশ নিয়ে ১১.১৬ গড়ে ৩৬ উইকেট পেয়েছিলেন। এরফলে, নাটাল দল প্রথমবারের মতো ঘরোয়া সুপারস্পোর্ট সিরিজের শিরোপা জয়ে সক্ষম হয়েছিল।

## আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন জো কক্স। ১৩ ডিসেম্বর, ১৯১৩ তারিখে ডারবানে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। ১৪ ফেব্রুয়ারি, ১৯১৩ তারিখে একই মাঠে ও একই দলের বিপক্ষে সর্বশেষ টেস্টে অংশ নেন।

১৯১২ সালে দক্ষিণ আফ্রিকা দলের সদস্যরূপে ইংল্যান্ড গমনের জন্য মনোনীত হন। এ সফরের ৩৭টি খেলার মধ্যে তিনি মাত্র ১৪টিতে অংশগ্রহণের সুযোগ পেয়েছিলেন। কোন টেস্টেই তাকে খেলানো হয়নি। দলের বিকল্প বোলার হিসেবে তাকে খেলানো হয় ও মাত্র ১৪ উইকেট পান। ১৯১৩-১৪ মৌসুমে জে.ডব্লিউ.এইচ.টি. ডগলাসের নেতৃত্বাধীন ইংরেজ দল দক্ষিণ আফ্রিকায় আসে। পাঁচ টেস্ট নিয়ে গড়া ঐ সিরিজের তিন টেস্টে খেলার সুযোগ পান। তবে, সফলতা পাননি তিনি।

৪ জুলাই, ১৯৭১ তারিখে ৮৫ বছর বয়সে রোডেশিয়ার বুলাওয়ে এলাকায় জো কক্সের দেহাবসান ঘটে। তবে, উইজডেনে তার মৃত্যুর বিষয়টি তুলে ধরা হয়নি। তার শ্যালক লেন টাকেট ও বোনপো লিন্ডসে টাকেট - উভয়েই দক্ষিণ আফ্রিকার পক্ষে টেস্ট ক্রিকেটে অংশগ্রহণ করেছিলেন।

## তথ্যসূত্র

## আরও দেখুন
* বিলি জাল্ক
* জিমি ব্লাঙ্কেনবার্গ
* সানফয়েল সিরিজ
* ১৯১২ ত্রি-দেশীয় প্রতিযোগিতা
* দক্ষিণ আফ্রিকান টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৮৮৬-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:কোয়াজুলু-নাটালের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
জর্জ গ্লোভার

**জর্জ কীওয়ার্থ গ্লোভার** (; জন্ম: ১৩ মে, ১৮৭০ - মৃত্যু: ১৫ নভেম্বর, ১৯৩৮) ইয়র্কশায়ারের ওয়াকফিল্ডে জন্মগ্রহণকারী ইংরেজ বংশোদ্ভূত প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৬ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট ও কিম্বার্লী দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন **জর্জ গ্লোভার**।

## প্রথম-শ্রেণীর ক্রিকেট
১৮৮৯-৯০ মৌসুম থেকে জর্জ গ্লোভারের প্রথম-শ্রেণীর খেলোয়াড়ী জীবন চলমান ছিল। ১৮৮৯-৯০ মৌসুমে প্রথমবারের মতো কারি কাপের উদ্বোধনী প্রতিযোগিতা কিম্বার্লী ও ট্রান্সভালের মধ্যে একটিমাত্র খেলার মাধ্যমে আয়োজন করা হয়েছিল। ঐ খেলায় দ্বিতীয় ইনিংসে কিম্বার্লীর পক্ষে বার্নার্ড ট্যানক্রেড ১০৬ রান ও ট্রান্সভালের পক্ষে মন্টি বাউডেন অপরাজিত ১২৬* রান করেন যা প্রতিযোগিতার ইতিহাসে প্রথম সেঞ্চুরির ঘটনা ছিল। একই খেলায় প্রথম ইনিংসে কিম্বার্লীর পক্ষে তিনি ৬/৫০ লাভ করেছিলেন। ১৮৯৩-৯৪ মৌসুমে কারি কাপের একটি খেলায় ৬৮ রান খরচায় জর্জ গ্লোভার ১৫ উইকেট দখল করেন।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জর্জ গ্লোভার। ২১ মার্চ, ১৮৯৬ তারিখে কেপ টাউনে সফরকারী ইংল্যান্ডের বিপক্ষে টেস্ট ক্রিকেটে প্রথমবারের মতো অংশ নেন। দলীয় সঙ্গী এআর রিচার্ডস, এডব্লিউ সেকাল ও প্রতিপক্ষীয় ইংল্যান্ডের ইজে টাইলারের সাথে একযোগে টেস্ট অভিষেক ঘটে তার। এটিই তার একমাত্র টেস্টে অংশগ্রহণ ছিল।

খেলায় তিনি প্রথম ইনিংসে আট নম্বরে ব্যাটিং করে ১৮ রানে অপরাজিত ছিলেন। দ্বিতীয় ইনিংসে ব্যাটিংয়ের অবস্থান পরিবর্তন ঘটিয়ে চার নম্বরে নেমে ৩ রান করে স্যামি উডসের হাতে তালুবন্দীর মাধ্যমে জর্জ লোহম্যানের শিকারে পরিণত হন। বল হাতে নিয়ে স্যার টিসি ও’ব্রায়ানকে অতিরিক্ত খেলোয়াড় জেএইচ অ্যান্ডারসনের কটে ২ রানে বিদেয় করেন। খেলায় তিনি ১/২৮ বোলিং পরিসংখ্যান দাঁড় করান। ঐ খেলায় তার দল ইনিংস ও ৩৩ রানে পরাজিত হয়েছিল।

## ব্যক্তিগত জীবন
১৫ নভেম্বর, ১৯৩৮ তারিখে ৬৮ বছর বয়সে দক্ষিণ আফ্রিকার কিম্বার্লীতে জর্জ গ্লোভারের দেহাবসান ঘটে। তার তিন পুত্র - ফ্রেডরিক গ্লোভার, চার্লস গ্লোভার ও জর্জ গ্লোভার গ্রিকুয়াল্যান্ড ওয়েস্টের পক্ষে প্রথম-শ্রেণীর ক্রিকেটে অংশগ্রহণ করেছেন।

## তথ্যসূত্র

## আরও দেখুন
* জর্জ রো
* চার্লি লিউইলিন
* সানফয়েল সিরিজ
* ইস্টার্ন প্রভিন্স ক্রিকেট দল
* দক্ষিণ আফ্রিকান টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৮৭০-এ জন্ম
বিষয়শ্রেণী:১৯৩৮-এ মৃত্যু
বিষয়শ্রেণী:গ্রিকুয়াল্যান্ড ওয়েস্টের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:দক্ষিণ আফ্রিকায় ইংরেজ অভিবাসনকারী
চৌধুরী ফজলুল বারী

**চৌধুরী ফজলুল বারী** বাংলাদেশ সেনাবাহিনীর সাবেক অফিসার। প্রতিরক্ষা গোয়েন্দা মহাপরিদপ্তরের (ডিজিএফআই) সাবেক মহাপরিচালক। ২০০৭ সালের ‘এক/এগারো’র ওয়ান ইলেভেন পরিকল্পনা বাস্তবায়নকারী অভিযুক্ত থাকায় চাকরিচ্যুত হয়ে যুক্তরাষ্ট্রের ডালাসে বসবাস করছেন।

## কর্মজীবন
ব্রিগেডিয়ার জেনারেল (অব.) চৌধুরী ফজলুল বারী ২০০৪ সালে র‌্যাপিড অ্যাকশন ব্যাটেলিয়ান প্রতিষ্ঠিত হওয়ার পর যোগ দেন এবং র‌্যাবের শেষ পদে তিনি অতিরিক্ত মহাপরিচালক ছিলেন। তিনি তৎকালীন সেনাপ্রধান জেনারেল মইন উ আহমেদকে ইমারজেন্সি দেওয়ার ব্যাপারে প্ররোচিত করেছেন। ২০০৯ সালের ১৭ মে সেনাবাহিনী থেকে অবসর নেন। পরে একটি বেসরকারি বিশ্ববিদ্যালয়ের শিক্ষক পরিচয়ে দেশত্যাগ করেন। সর্বশেষ দুবাইয়ে অবস্থান করে একটি আন্তর্জাতিক সংস্থায় চাকরি করছেন বলে জানা যায়।  এক/এগারোর সময় ক্ষমতার পালাবদলে ডিজিএফআইর ভারপ্রাপ্ত মহাপরিচালক ব্রিগেডিয়ার জেনারেল ফজলুল বারীর ভূমিকা ছিল গুরুত্বপূর্ণ। সেদিন বঙ্গভবনে গিয়েছিলেন সেনাপ্রধান জেনারেল মইন উ আহমেদের সঙ্গে। দীর্ঘদিন পর সেদিনের প্রেক্ষাপট নিয়ে তিনিও বলেছেন অজানা অনেক কথা।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:প্রতিরক্ষা গোয়েন্দা মহাপরিদপ্তরের মহাপরিচালক
বিষয়শ্রেণী:বাংলাদেশ সেনাবাহিনীর ব্রিগেডিয়ার
জ্যামাইকা, ল্যান্ড উই লাভ

**জ্যামাইকা, ল্যান্ড উই লাভ** () জ্যামাইকার জাতীয় সঙ্গীত যা আনুষ্ঠানিকভাবে ১৯৬২ সালের জুলাই মাসে গৃহীত করা হয়েছে। এটি ১৯৬১ সালের সেপ্টেম্বরে থেকে ৩১শে মার্চ ১৯৬২ সালের একটি জাতীয় সঙ্গীতের প্রতিযোগিতার পরে নির্বাচিত হয়েছিল, যা জ্যামাইকার সংসদের মধ্যে নির্বাচিত করা হয়েছিল। ৬ই আগস্ট, ১৯৬২ সালের জামাইকা স্বাধীনতা লাভের পর, "জ্যামাইকা, ল্যান্ড উই লাভ" আনুষ্ঠানিকভাবে জাতীয় সঙ্গীত হিসাবে ব্যবহার করা অব্যাহত ছিল। ১৯৬২ সালের জুলাই মাসে এই গানের কথা লিখেছেন হিউ শেরলক (ওয়াইইউ শুলাক) এবং সুর দিয়েছেন রবার্ট লাইটবোর্ন (মেইফোল্টাফট প্রোউ দ্বারা সাজানো)।

## গানের কথা

## তথ্যসূত্র

## বহিঃসংযোগ

* জ্যামাইকার জাতীয় সঙ্গীত on Jamaican government site
* জ্যামাইকার জাতীয় সঙ্গীত Full Instrumental version

বিষয়শ্রেণী:জ্যামাইকান গান
বিষয়শ্রেণী:উত্তর আমেরিকান সঙ্গীত
বিষয়শ্রেণী:জ্যামাইকার জাতীয় প্রতীক
বিষয়শ্রেণী:জাতীয় সঙ্গীত
বিষয়শ্রেণী:জামাইকা সম্পর্কে গান
বিষয়শ্রেণী:বি-ফ্ল্যাট প্রধান জাতীয় সঙ্গীতের রচনা